BWE nneegatta n’omukazi tayimba ate nga nneeraba ndi mutono. Kye njagala okumanya, nnyinza okuba nga simutuuka oba tanyumirwa kazannyo?
Mwana wange abakyala bangi abayimba oluyimba lw’eggwanga naye nga tebafuna ssanyu mu kwegatta.
Nze ndowooza nti buli mukyala alowooza era akimanyi nti alina okuyimba bw’aba yeesanyusa ne munne.
Naye era bangi abayimba kyokka nga tebafuna ssanyu nga bakikola kubanga balowooza nti kye kirina okukolebwa.
Omukyala yenna okuyimba nga ddala akitegeeza alina okusooka okufuna obwagazi era oluusi alina n’okutuuka ku ntikko. Era okufuna obwagazi, olina okuleeta ag’emugga.
Kati mwana wange, ekya sayizi newankubadde olowooza nti kye kireeta embeera eno naye okusinga enkozesa ya sayizi kye kisinga obukulu.
Abasajja bangi balowooza nti sayizi y’ensonga enkulu mu kwegatta naye nga kino si kituufu. Waliyo n’abakyala nga tebayimba naye nga banyumirwa.
Ate oluusi ssinga mwegattira mu kifo nga munno atya abalala okubawulira ayinza okusirika, naye ng’anyumirwa.
Ate n’ekisembayo, nga bwe nnambye okuyimba tekitegeeza nti omukyala afunye essanyu.
Kale weetegereze. Munno yali ayimba naye nga kati takyayimba? Afuna obwagazi oba abeera mukalu?
Mwegatta ng’ayagala oba mukikola kutuusa mukolo? Embeera ng’ezo waggulu zisobola okuleeta olusirika.
Ate n’omukyala ssinga weegatta naye ng’alina obusungu ayinza okusirika.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn